સંરક્ષણપ્રધાન નિર્મલા સીતારમણે પણ ભારતની આ સફળતા બદલ ટ્વિટ કરીને અભિનંદન આપતાં જણાવ્યું હતું કે, અરિહંતના સફળ અભિયાન સાથે જ ભારતે પરમાણુ સબમરીનોનાં નિર્માણ અને સંચાલન કરી શકતા દેશોની હરોળમાં સ્થાન મેળવી લીધું છે. રાષ્ટ્રપતિ રામનાથ કોવિંદે પણ સફળ અભિયાન બદલ અભિનંદન આપ્યાં હતાં. ભાજપપ્રમુખ અમિત શાહે આ પ્રસંગને `ઐતિહાસિક' તરીકે વર્ણવીને વડા પ્રધાન નરેન્દ્ર મોદીના સશક્ત નેતૃત્વના વખાણ કર્યા હતા અને જણાવ્યું હતું કે તેમના નેતૃત્વે વિશ્વભરમાં ભારતનું વ્યૂહાત્મક અને આર્થિક સ્થાન ઉન્નત કર્યું છે.